Զարմանալի է, բայց Վաշինգտոնն ու Մոսկվան նույնիսկ համաշխարհային ահաբեկչության դեմ պայքարի մասին ունեն տարբեր մոտեցումներ ու դիրքորոշումներ: Դրա համար էլ հակված եմ այն կարծիքին, որ հանդիպումը դժվար թե էական ազդեցություն ունենա համաշխարհային քաղաքականության կամ անվտանգության ճարտարապետության վրա: Գագաթնաժողովի միակ կարեւոր ձեռքբերումը կարող է լինել մարտավարական միջուկային հրթիռների կրճատման վերաբերյալ պայմանավորվածությունը, ընդհանուր թշնամիների` մասնավորապես մի քանի ահաբեկչական խմբավորումների դեմ պայքարի հարցում համագործակցումը, սակայն համաշխարհային քաղաքական թատերաբեմը դժվար թե դրանից ավելի խաղաղ տեսք ստանա: